[{"text_idx": "#000002", "text": "2021eko Gobernu programaren gauzatzearen laburpena (PDF)"}, {"text_idx": "#000003", "text": "Banca E\u0301ticaren FIARE proiektuak \u00abIgnacio..."}, {"text_idx": "#000005", "text": "Jesu\u0301s Antonio Pe\u0301rez de Arro\u0301spide"}, {"text_idx": "#000006", "text": "Lehendakariak Euskaditik kanpo bizi diren euskal herritarrei egindako harreran banatu da saria"}, {"text_idx": "#000007", "text": "Hirugarren edizio honetan epaimahaiak Fiare proiektuaren ekarpena aintzatetsi nahi izan du. Aipatutako proiektua aurrezkiaren eta kreditu iraunkor eta bideragarriaren arteko bitartekotza zirkuitua finkatzea lortu duen finantza tresna da, eta balio ez espekulatzaileetan oinarritzen da. Orain dela 6 urte baino gehiago finantza jarduera hasi zuenetik, Fiarek pobreziaren kontrako borroka, emakumeen eskubideen defentsa eta elkar garapena sustatzen dituen sare solidario bat sortu du, kreditua irizpide etikoen arabera kudeatzearen bidez."}, {"text_idx": "#000008", "text": "\u00abSuspergarria da ikustea beste aukera iraunkor eta etiko batzuk proposatzen dituztenek erantzuna jasotzen dutela\u00bb, esan du lehendakariak FIAREk egindako lana aintzatesteko; izan ere, garai hauetan \u00absolidaritaterik ezak eta espekulazioak\u00bb markatzen dituzte merkatuen politikak, eta \u00absuspergarria da\u00bb ikustea nork edo nork \u00abkontrako bidea\u00bb hartu duela."}, {"text_idx": "#000009", "text": "Banca E\u0301ticaren Fiare proiektuak irabazi du \u00abIgnacio Ellacuri\u0301a\u00bb III. saria. Peru Sasi\u0301a Fundazio horren zuzendariak jaso du. Saria Patxi Lo\u0301pez lehendakariak Euskaditik kanpo bizi diren euskal herritarrei egindako harreran banatu dira, lehendakaritzan (Gasteiz). Ekitaldian egon dira Banca E\u0301tica osatzen duten erakundeetako arduradunak eta kideak, baita Gabonak direla eta Euskadin dauden baina beste herrialde batzuetan lan egiten duten euskaldunak ere."}, {"text_idx": "#000010", "text": "Lehendakariak kritikatu egin du Espainiako gobernu berriak Lankidetzarako Estatu Idazkaritza kentzeko hartu duen erabakia. Lo\u0301pezek adierazi duenez, idazkaritza hori \u00abmunduko desberdintasunak arintzeko funtsezko tresna\u00bb zen. Nabarmendu duenez, Euskadin \u00abbeste bidetik\u00bb joatea erabaki dugu; hain zuzen ere, Lankidetzarako EuskalAgentziarenetik eta krisiari \u00abongizate estatua desegin gabe\u00bb aurre egitearenetik."}, {"text_idx": "#000011", "text": "Lehendakariak eskerrak eman dizkie Euskaditik kanpo bizi diren euskaldunen ordezkariei sari banaketara joateagatik, eta gogorarazi die Euskadik atzerrian dituen enbaxadorerik onenak direla. Patxi Lo\u0301pezek azaldu duenez, ETAren amaierarekin ez dugu ahalegin gehiago egin behar azaltzeko \u00abETA egonda ere, Euskadi herrialde handia dela\u00bb. Orain, ahalegin guztiak bideratu behar ditugu Euskadi \u00abbeste mundu eta jende batzuekin\u00bb lortzeko, \u00absektore dinamikoenei ez ezik, herrialde osoari ere\u00bb."}]